Document ID: 32014D0776

A TANÁCS 2014/776/KKBP HATÁROZATA
(2014. november 7.)
az Iránnal szembeni korlátozó intézkedésekről szóló 2010/413/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 29. cikkére,
tekintettel az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozatra (1) és különösen annak 23. cikkére,
mivel:
(1)
A Tanács 2010. július 26-án elfogadta a 2010/413/KKBP határozatot.
(2)
Az Európai Unió Törvényszéke a T-67/12. sz. ügyben (2)2014. június 4-én hozott ítéletével megsemmisítette a Tanács azon határozatát, melynek értelmében a Sina Bank felkerült a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékére.
(3)
A Sina Bankot a rá vonatkozó új indokolás alapján ismét fel kell venni a korlátozó intézkedések hatálya alá tartozó személyek és szervezetek jegyzékébe.
(4)
Az Európai Unió Törvényszéke a T-155/13., a T-157/13. és a T-181/13. sz. ügyben (3)2014. július 3-án hozott ítéleteivel megsemmisítette a Tanács azon határozatát, melynek értelmében Babak Zanjani, a Sorinet Commercial Trust Bankers és a Sharif University of Technology (Sharif Műszaki Egyetem) felkerült a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékére.
(5)
Babak Zanjanit, valamint a Sorinet Commercial Trust Bankers szervezetet és a Sharif University of Technology egyetemet a rájuk vonatkozó új indokolás alapján ismét fel kell venni a korlátozó intézkedések hatálya alá tartozó személyek és szervezetek jegyzékébe.
(6)
Az Európai Unió Bírósága által a C-280/12 P. sz. ügyben (4) hozott 2013. november 28-i ítéletet követően Fereydoun Mahmoudian és a Fulmen már nem szerepel a 2010/413/KKBP határozat II. mellékletében foglalt, korlátozó intézkedések hatálya alá tartozó személyek és szervezetek jegyzékében.
(7)
Ennek megfelelően már nem indokolt, hogy egy bizonyos szervezet szerepeljen a 2010/413/KKBP határozat II. mellékletében foglalt, korlátozó intézkedések hatálya alá tartozó személyek és szervezetek jegyzékében.
(8)
A korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékében szereplő három szervezetre vonatkozó azonosító adatokat módosítani kell.
(9)
A 2010/413/KKBP határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/413/KKBP határozat II. melléklete az e határozat mellékletében meghatározottak szerint módosul.
2. cikk
Ez a határozat az Európai Unió Hivatalos Lapjában való kihirdetésének napján lép hatályba.
Kelt Brüsszelben, 2014. november 7-án.

Labels: 18
5
11